Nr. C 193/4 De Europæiske Fællesskabers Tidende 28. 7. 82 
II 
(Forberedende retsakter) 
KOMMISSION 
Forslag til Rådets afgørelse om ændring af Rådets afgørelse 79/783/EØF af 
11. september 1979 om fastlæggelse af et flerårigt program (1979—1983) på data­
behandlingsområdet 
(Forelagt Rådet af Kommissionen den 14. juli 1982) 
RÅDET FOR DE EUROPÆISKE 
FÆLLESSKABER HAR — 
under henvisning til traktaten om oprettelse af Det 
europæiske og økonomiske Fællesskab, særlig artikel 
235, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
henvisning til udtalelse fra Det økonomiske og sociale 
Udvalg, og 
ud fra følgende betragtninger: 
Med hensyn til den fællesskabsordning for støtte på 
databehandlingsområdet, der gennemføres i henhold 
til Rådets forordning (EØF) nr. 1996/79 af 11. 
september 1979 ('), må det imødeses, at man allerede 
ved udgangen af 1982 vil have opbrugt det maksi­
mumsbeløb, der er fastsat i artikel 2 i Rådets afgø­
relse nr. 79/783/EØF for så vidt angår aktioner til 
fremme af databehandlingsområdet; 
i forbindelse med vedtagelsen af afgørelse 79/783/ 
EØF (2) har Rådet erklæret sig rede til på grundlag af 
programmets resultater i løbet af de to første år at 
gennemgå et nyt program; 
kvantiteten og kvaliteten af de projekter, hvortil der 
ydes støtte, gør det berettiget at videreføre denne 
støtteordning for aktioner til fremme af databehand­
ling i henhold til Rådets forordning (EØF) nr. 
1996/79; 
det er nødvendigt at videreføre programmet for at 
virkeliggøre visse af Fællesskabets mål inden for det 
fælles marked; traktaten om oprettelse af Det euro­
pæiske økonomiske Fællesskab indeholder imidlertid 
ikke fornøden hjemmel hertil — 
TRUFFET FØLGENDE AFGØRELSE: 
Artikel 1 
Titlen på Rådets afgørelse 79/783/EØF af 11. 
september 1979 affattes således: »Rådets afgørelse af 11. september 1979 om fastlæg­
gelse af et flerårigt program på databehandlingsom­
rådet«. 
Artikel 2 
Artikel 1 i Rådets afgørelse 79/783/EØF affattes 
således: 
Der fastlægges et flerårigt program på databehand­
lingsområdet med følgende formål: 
— generelle aktioner:, standardisering, offentlige 
indkøb, samarbejde mellem forskningscentre og 
organisationer, der yder støtte til databehandling, 
undersøgelse af databehandlingsindustrien og 
beskæftigelsen, dataenes fortrolighed og sikkerhed 
samt juridisk beskyttelse af edb-programmer, 
— støtteaktioner: foranstaltninger vedrørende 
programmel og anvendelser samt sådanne 
områder, som Rådet godkender på grundlag af de 
undersøgelser, der gennemføres inden for 
rammerne af generelle aktioner og i medfør af 
Rådets resolution af 11. september 1979 om en 
fællesskabsaktion til fremme af den mikroelektro­
niske teknologi. 
Programmets varighed er 7 år. Programmet er fastlagt 
i bilaget. 
Artikel 3 
Artikel 2 i Rådets afgørelse 79/783/EØF affattes 
således : 
De nødvendige bevillinger til programmets gennemfø­
relse opføres på De europæiske Fællesskabers almin­
delige budget. De anslås vejledende til 10 mio ECU 
for så vidt angår generelle aktioner og til 55 mio 
ECU for så vidt angår aktioner til fremme af data­
behandlingsområdet. 
C) EFT nr. L 231 af 13. 9. 1979, s. 1. 
O EFT nr. L 231 af 13. 9. 1979, s. 23. 
28.7.82 De Europæiske Fællesskabers Tidende Nr. C 193/5 
BILAG 
BESKRIVELSE AF DE FORESLÅEDE PROJEKTER 
To vigtige områder inden for informationsteknologien, der med fordel kan tages op på fællesskabs­
plan, er udvalgt til gennemførelse af anvendelsesprojekter på de vilkår, der er fastsat i det flerårige 
databehandlingsprograms anden del. De foreslåede projekter vil dække de fastsatte mål, men de 
foreslås i første omgang blot som eksempel, idet nogle af dem ved gennemførelsen af programmet 
vil kunne erstattes af andre, der skønnes bedre at kunne opfylde målene. 
De anførte beløb vedrører fællesskabsstøtte til projektet, som, medmindre andet er angivet, udgør 
50 % af projektomkostningerne. 
Følgende to områder er udvalgt: 
— ADA; 
— informationssystemer med deltagelse fra flere lande og med distribuerede databaser. 
A. ADA-området 
ADA er et generelt moderne programmeringssprog, der er baseret på nutidige programmerings-
metoder, og som er egnet til at anvendes i et datamatmæssigt miljø med avancerede programme-
ringsværktøjer. Da der med ADA desuden er tale om en høj grad af standardisering, er dette 
sprog velegnet til en industrimæssig udvikling af programmel. 
Støtten til ADA under det flerårige program har hidtil ikke været tilstrækkelig stor til at sikre 
sproget et virkeligt gennembrud. Der findes imidlertid ikke noget andet sprog, der har bedre 
fremtidsudsigter end ADA. Til trods for den strategi, en stor del af industrien har lagt, råder 
selskaberne imidlertid ikke over tilstrækkelig kapital til at investere i det omfang, der er nødven­
digt for at klare sig i konkurrencen med den amerikanske industri, som nyder godt af en stats­
støtte, der dækker udviklingsomkostningerne 100 %. 
Som følge af dette sprogs strategiske betydning for den europæiske programmelindustri foreslås 
det at videreføre udviklingen af ADA på fire områder. Der er tale om metoder for udvikling af 
programmel, ADA-sprogets datamatiserede støtteprogram-miljø, formel definition af ADA og en 
række udvalgte pilotaktioner på nøgleanvendelsesområder. Der aktioner, der gennemføres på 
disse fire områder, skal fastlægges nærmere i samarbejde med industrien. 
A.l. Udvikling af teknikker til fremstilling af programmel til anvendelse i forbindelse med ADA. 
Der er hovedsagelig tale om udvikling af metoder til anvendelse af ADA. 
Deltagelse i projektet: 3 mio ECU. 
A.2. Udvikling af et automatiseret miljø til støtte for ADA-programmer i hele disses levetid. Dette 
drejer sig om udvikling af værktøjer, der kan indgå i et »ADA-programming support 
environment« (APSE). 
Deltagelse i projektet: 9,5 mio ECU. 
A.3. Formel definition af ADA. Der er tale om et vigtigt bidrag til standardiseringen af ADA. 
I dette tilfælde bør Kommissionen betale 100 % af omkostningerne. 
Deltagelse i projektet: 2 mio ECU. 
A.4. Pilotanvendelser af ADA på udvalgte områder. Anvendelsesområdet vil blive udvalgt blandt 
kommunikation, produktionsautomatisering eller programmel for databaser. Valget vil blive 
foretaget på grundlag af, at anvendelsen skal føre til en maksimal udnyttelse af ADA's nye 
positive egenskaber. 
Deltagelse i projektet: 5 mio ECU. 
B. Informationssystemer med deltagelse fra flere lande og med distribuerede databaser 
Informationssystemer, der udnyttes af brugere i flere lande i fællesskab, er et område, der særligt 
egner sig til samarbejde inden for Fællesskabet. En række af de projekter af denne art, der blev 
gennemført under det flerårige program, såsom havneprojektet og rederiprojektet, har vist, at et 
fællesskabsinitiativ på tværs af grænserne kan føre til et fælles informationssystem til fordel for 
alle brugere og fremme projekter af stor betydning. Formålet med gennemførelsen af denne 
form for projekter, anvendt i forbindelse med distribuerede databaser, er at sætte den europæ­
iske industri i stand til at løse de tekniske problemer, som endnu findes, således at den nye 
Nr. C 193/6 De Europæiske Fællesskabers Tidende 28. 7. 82 
teknologi kan bringes i anvendelse og markedsføres. Disse tekniske problemer på anvendelses-
niveauet skyldes navnlig følgende faktorer: 
— uensartede databanker 
— spørgsmål fra mange kilder 
— fordelingen af ajourføringen 
— dataenes fortrolighed og sikkerhed 
— kompleksitet som følge af det store antal banker 
— sammenkobling af åbne systemer 
— valg af terminaler (dette problem er knyttet til kontorautomatisering). 
For at give konkret tilskyndelse til løsning af disse tekniske problemer foreslås på nuværende 
tidspunkt følgende projekter vedrørende avancerede anvendelser: 
B.l. Distribuerede databaser for EUROSTAT. Pilotprojekt for en database for distribuerede data 
for EFSK. Omkostningerne dækkes 100 % af Kommissionen. 
Deltagelse i projektet: 3 mio ECU. 
B.2. Distribution af handelsdata i Europa. System for adgang til handelskamres og lignende orga­
nisationers distribuerede databanker vedrørende firmaer og produkter på markedet på 
internationalt plan. 
Deltagelse i projektet: 5 mio ECU. 
B.3. Forvaltningssystem for rederiflåder. Indsamling om bord på hvert skib i et rederi af informati­
oner vedrørende skibets tilstand og funktion samt transmission af disse data til selskabets 
hovedsæde via satellit med henblik på en bedre udnyttelse af flåden. 
Deltagelse i projektet: 5,5 mio ECU. 
B.4. Distribuerede databaser for sundhedsvæsenet. Pilotprojekt vedrørende et system, der 
forbinder databanker med data om sygdomme indkodes, således at dataene kan udsendes 
til flere banker. 
Deltagelse i projektet: 4,5 mio ECU. 
B.5. Projekt Triangle. En række F&U-aktioner vedrørende datanet, som gennemføres i samar­
bejde mellem Hahn-Meitner-Institut (Berlin), INRIA (Paris) og NCC (Manchester). 
Deltagelse i projektet 1,5 mio ECU. 
I hvert af disse avancerede anvendelsesprojekter indgår en kombination af de ovennævnte 
problemer, og som helhed tager de sigte på at løse samtlige problemer, der opstår i forbindelse 
med edb-anvendelse i praksis. Som tidligere nævnt er disse projekter imidlertid kun nævnt; som 
eksempel, idet nogle af dem ved gennemførelsen af programmet vil kunne erstattes af andre, 
som skønnes bedre egnet til at løse alle de tekniske problemer, og som skal fastlægges nærmere i 
samarbejde med industrien. 
Forslag til Rådets forordning (EØF) om ændring af forordning (EØF) nr. 1418/76 om 
den fælles markedsordning for ris 
(Forelagt Rådet af Kommissionen den 21. juni 1982) 
RÅDET FOR DE EUROPÆISKE Ved artikel 11a i Rådets forordning (EØF) nr. 
FÆLLESSKABER HAR — 1418/76 ('), senest ændret ved forordning (EØF) nr. 
under henvisning til traktaten om oprettelse af Det 18J7r1/801 Q» e!" der hsts*t enr sæVig °rdning for 
europæiske økonomiske Fællesskab, særlig artikel 43, indførsel al det oversøiske franske departement 
Reunion, samt lor leverancer Ira medlemsstaterne til 
under henvisning til forslag fra Kommissionen, samme departement; erfaringerne fra anvendelsen af 
under henvisning til udtalelse fra Europa-Parla­
mentet, og (1) £Fr nr L 166 af 25 6 1976) s L 
ud fra følgende betragtning: (2) EFT nr. L 184 af 17. 7. 1980, s. 4.